CELEX: 32013R0955
Language: da
Date: 2013-10-04 00:00:00
Title: Kommissionens gennemførelsesforordning (EU) nr. 955/2013 af 4. oktober 2013 om godkendelse af propiconazol som et eksisterende aktivt stof til anvendelse i biocidholdige produkter for produkttype 9  EØS-relevant tekst

5.10.2013   
            
            
               DA
            
            
               Den Europæiske Unions Tidende
            
            
               L 263/7
            
         KOMMISSIONENS GENNEMFØRELSESFORORDNING (EU) Nr. 955/2013
   af 4. oktober 2013
   om godkendelse af propiconazol som et eksisterende aktivt stof til anvendelse i biocidholdige produkter for produkttype 9
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:
   
               (1)
            
            
               I Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (2), er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til Europa-Parlamentets og Rådets direktiv 98/8/EF (3). Denne liste omfatter propiconazol.
            
         
               (2)
            
            
               I henhold til forordning (EF) nr. 1451/2007 er propiconazol vurderet i overensstemmelse med artikel 11, stk. 2, i direktiv 98/8/EF til anvendelse i produkttype 9, beskyttelsesmidler til fibermaterialer, læder, gummi og polymeriserede materialer, jf. bilag V til forordning (EU) nr. 528/2012.
            
         
               (3)
            
            
               Finland blev udpeget som rapporterende medlemsstat og sendte den kompetente myndigheds rapport sammen med en henstilling til Kommissionen den 11. februar 2011 i overensstemmelse med artikel 14, stk. 4 og 6, i forordning (EF) nr. 1451/2007.
            
         
               (4)
            
            
               Medlemsstaterne og Kommissionen har gennemgået den kompetente myndigheds rapport. I overensstemmelse med artikel 15, stk. 4, i forordning (EF) nr. 1451/2007 er resultaterne af vurderingen indføjet i en vurderingsrapport i Det Stående Udvalg for Biocidholdige Produkter den 12. juli 2013.
            
         
               (5)
            
            
               Det fremgår af vurderingsrapporten, at biocidholdige produkter, der anvendes til produkttype 9 og indeholder propiconazol, kan forventes at opfylde kravene i artikel 5 i direktiv 98/8/EF.
            
         
               (6)
            
            
               Det er derfor hensigtsmæssigt at godkende propiconazol til anvendelse i biocidholdige produkter til produkttype 9.
            
         
               (7)
            
            
               Da vurderingen ikke omhandler nanomaterialer, bør godkendelsen ikke omfatte disse materialer i henhold til artikel 4, stk. 4 i forordning (EU) nr. 528/2012.
            
         
               (8)
            
            
               Før et aktivt stof godkendes, bør medlemsstaterne, de berørte parter og eventuelt Kommissionen have en rimelig frist til at forberede sig, så de kan opfylde de nye krav.
            
         
               (9)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE FORORDNING:
   Artikel 1
   Propiconazol godkendes som et aktivt stof til anvendelse i biocidholdige produkter til produkttype 9 med forbehold af specifikationerne og betingelserne som fastsat i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen af forordningen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  EUT L 325 af 11.12.2007, s. 3.
   
      (3)  EFT L 123 af 24.4.1998, s. 1.
   
      BILAG
      
                  Almindeligt anvendt navn
               
               
                  IUPAC-navn
                  Identifikationsnr.
               
               
                  Aktivstoffets minimumsrenhedsgrad (1)
                  
               
               
                  Godkendelsesdato
               
               
                  Udløbsdato for godkendelsen
               
               
                  Produkttype
               
               
                  Særlige betingelser (2)
                  
               
            
                  Propiconazol
               
               
                  1-[[2-(2,4-dichlorphenyl)-4-propyl-1,3-dioxolan-2-yl]methyl]-1H-1,2,4-triazol
                  EF-nr.: 262-104-4
                  CAS-nr.: 60207-90-1
               
               
                  930 g/kg
               
               
                  1. juni 2015
               
               
                  31. maj 2025
               
               
                  9
               
               
                  Produktvurderingen skal være særligt opmærksom på den eksponering, de risici og den virkning, der er forbundet med enhver anvendelse, som er omfattet af en ansøgning om godkendelse, men som ikke er indeholdt i risikovurderingen på EU-plan for det aktive stof.
                  Godkendelserne gives på følgende betingelser:
                  For industrielle brugere eller fagfolk skal der fastsættes sikre arbejdsprocedurer og passende administrative foranstaltninger. I tilfælde hvor eksponeringen ikke kan nedbringes ved andre midler, skal produkter anvendes med de fornødne personlige værnemidler.
                  I tilfælde hvor en behandlet artikel er blevet behandlet med eller med forsæt indeholder propiconazol, og hvor det er nødvendigt på grund af risikoen for hudkontakt samt frigivelsen af propiconazol under normale anvendelsesvilkår, skal den person, der er ansvarlig for at bringe den behandlede artikel i omsætning, sikre, at mærkningen indeholder oplysninger om risikoen for hudoverfølsomhed såvel som de oplysninger, der er nævnt i artikel 58, stk. 3, andet afsnit, i forordning (EU) nr. 528/2012.
               
            
         (1)  Renheden som angivet i denne kolonne er det minimum af renheden af det aktive stof, der er anvendt til vurderingen efter artikel 8 i forordning (EU) nr. 528/2012. Det aktive stof i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktive stof.
      
         (2)  Med henblik på gennemførelsen af de fælles principper i bilag VI til forordning (EU) nr. 528/2012 findes indholdet og konklusionerne af vurderingsrapporterne på Kommissionens websted: http://ec.europa.eu/comm/environment/biocides/index.htm.